Source: https://www.postcrossingyhdistys.fi/foorumi/viewtopic.php?f=7&p=525
Timestamp: 2019-09-19 17:39:19+00:00

Document:
Suomen postcrossingyhdistys ry:n säännöt - Suomen postcrossingyhdistys ry
Yhdistyksen hallituksen etätyöalusta
Suomen postcrossingyhdistys ry Foorumin etusivu Tervetuloa LUE MINUT ENSIN
Suomen postcrossingyhdistys ry:n säännöt
Tämä palsta toimii yhdistyksen hallitus- ja jäsenaktiivien etätyöalustana.
Liittynyt: 12 Syys 2015, 13:10
Viesti Kirjoittaja insp3ktor » 17 Marras 2015, 18:33
Yhdistys on rekisteröity 17.11.2015 ja säännöt hyväksytty. Yhdistysrekisterin numero 216.102.
§ 1. YHDISTYKSEN NIMI JA KOTIPAIKKA
Yhdistyksen nimi on Suomen postcrossingyhdistys ry ja sen kotipaikka on Tampere. Kansainvälisessä toiminnassa käytetään nimeä Finnish Postcrossing Friends.
Yhdistyksen tarkoituksena on edistää postcrossingin harrastusta Suomessa, lisätä jäsenten välistä vuorovaikutusta, edistää harrastukseen liittyvää tiedonsaantia tiedotus- ja julkaisutoiminnan avulla ja olla yhteistyössä muiden harrastukseen liittyvien koti- ja ulkomaisten järjestöjen, yritysten ja toimijoiden kanssa.
Tarkoituksensa toteuttamiseksi yhdistys harjoittaa tiedotus- ja julkaisutoimintaa, järjestää kulttuuritilaisuuksia, kilpailuja ja juhlia. Yhdistys järjestää jäsenilleen tutustumiskäyntejä ja matkoja postikortteihin, postikorttitaiteeseen ja postinvälitykseen liittyviin yrityksiin ja tapahtumiin sekä tutustuu toisten yhdistysten toimintaan niin Suomessa kuin ulkomailla. Yhdistys julkaisee jäsenilleen tarkoitettua uutiskirjettä ja käyttää muuta mediaa tiedotukseen. Yhdistys toimii yhteistyössä muiden vastaavien yhteisöjen kanssa sekä voi jakaa stipendejä tai apurahoja ja muita tunnustuksia postcrossing-harrastuksen saralla ansioituneille henkilöille tai voittoa tavoittelemattomille organisaatioille, jäsenilleen kuitenkin vain poikkeustapauksissa.
Toimintansa tukemiseksi yhdistys voi toimeenpanna asianmukaisen luvan saatuaan arpajaisia ja rahankeräyksiä. Yhdistys voi ottaa vastaan lahjoituksia, avustuksia ja testamentteja. Yhdistys voi omistaa toimintaansa varten tarpeellista kiinteää ja irtainta omaisuutta. Yhdistys voi järjestää myös myyjäisiä.
Yhdistyksen toiminnan on oltava hyvien tapojen ja Suomen lain mukaista, tasa-arvoista ja kestävän kehityksen mukaista sekä luonteeltaan avointa ja hyvää tarkoittavaa toimintaa.
§ 3. JÄSENET
Kunniajäseneksi voidaan hallituksen esityksestä yhdistyksen kokouksessa kutsua henkilö, joka on huomattavasti edistänyt ja tukenut postcrossing-harrastusta joko Suomessa tai ulkomailla.
Kunniapuheenjohtajaksi voidaan hallituksen esityksestä yhdistyksen kokouksessa kutsua henkilö, joka on ansioitunut yhdistyksen toiminnassa.
§ 4. JÄSENEN EROAMINEN JA EROTTAMINEN
Hallitus voi erottaa jäsenen yhdistyksestä, jos jäsen on jättänyt täyttämättä ne velvoitteet, joihin hän on yhdistykseen liittymällä sitoutunut, tai on menettelyllään yhdistyksessä tai sen ulkopuolella vahingoittanut huomattavasti yhdistystä tai ei enää muulla tavoin täytä laissa taikka yhdistyksen säännöissä mainittuja jäsenyyden ehtoja.
Hallitus voi katsoa jäsenen eronneeksi, jos tämä ei ole maksanut erääntynyttä jäsenmaksuaan kuuden kuukauden kuluessa erääntymisestä.
Jäsen voi erota yhdistyksestä ilmoittamalla siitä kirjallisesti yhdistyksen hallitukselle, sen puheenjohtajalle tai ilmoittamalla erosta yhdistyksen kokouksen pöytäkirjaan merkittäväksi. Jo maksettuja jäsenmaksuja ei palauteta eroavalle jäsenelle.
§ 5. LIITTYMIS- JA JÄSENMAKSU
Yhdistyksen hallitusta johtaa puheenjohtaja, jota kutsutaan myös yhdistyksen puheenjohtajaksi. Yhdistyksen asioita hoitaa hallitus, johon kuuluvat vuosikokouksessa valitut yhdistyksen puheenjohtaja ja 4–10 muuta varsinaista jäsentä sekä 0–10 varajäsentä. Näiden lukumäärä on päätettävä ennen valintaa.
Hallituksen toimikausi on kaksi kalenterivuotta.
Hallitus on päätösvaltainen, kun vähintään puolet sen jäsenistä, puheenjohtaja tai varapuheenjohtaja mukaan luettuna, on läsnä. Äänestykset ratkaistaan yksinkertaisella ääntenenemmistöllä.
Äänten mennessä tasan ratkaisee puheenjohtajan ääni, vaaleissa kuitenkin arpa.
Hallituksen kokoukseen voi osallistua hallituksen niin päättäessä tietoliikenneyhteyden tai muun teknisen apuvälineen avulla kokouksen aikana.
§ 7. YHDISTYKSEN NIMEN KIRJOITTAMINEN
§ 8. TILIKAUSI JA TILINTARKASTUS
Tilinpäätös tarvittavine asiakirjoineen ja hallituksen vuosikertomus on annettava toiminnantarkastajille tai tilintarkastajille viimeistään viisi viikkoa ennen vuosikokousta. Toiminnantarkastajien tai tilintarkastajien tulee antaa kirjallinen lausuntonsa viimeistään kolme viikkoa ennen vuosikokousta hallitukselle.
§ 9. YHDISTYKSEN KOKOUKSET
Yhdistyksen kokoukseen voi osallistua hallituksen tai yhdistyksen kokouksen niin päättäessä myös postitse taikka tietoliikenneyhteyden tai muun teknisen apuvälineen avulla kokouksen aikana tai ennen kokousta.
§ 10. YHDISTYKSEN KOKOUSTEN KOOLLEKUTSUMINEN
§ 11. VUOSIKOKOUS
esitetään yhdistyksen tilinpäätös, toimintakertomus ja toiminnantarkastajan tai tilintarkastajan lausunto
päätetään yhdistyksen varsinaisten ja kannatusjäsenten liittymismaksujen ja jäsenmaksujen suuruus
hyväksytään toiminta- ja taloussuunnitelma
päätetään hallituksen jäsenten ja varajäsenten lukumäärä
Jäsenet voivat tehdä yhdistyksen toimintaan liittyviä aloitteita yhdistyksen hallitukselle. Hallituksella on myös velvollisuus tuoda jäsenten tekemät aloitteet esille vuosikokouksessa. Jäsenten tekemät aloitteet vuosikokoukselle on toimitettava kirjallisesti hallitukselle niin hyvissä ajoin, että asia voidaan sisällyttää kokouskutsuun.
§ 12. SÄÄNTÖJEN MUUTOS
Yhdistyksen sääntöjä voidaan muuttaa yhdistyksen kokouksessa. Sääntöjen muuttamisesta on mainittava kokouskutsussa. Tullakseen hyväksytyksi on sääntöjen muuttamisen kannalla oltava kolme neljäsosaa (3/4) kokouksessa annetuista äänistä.
§ 13. YHDISTYKSEN PURKAMINEN
Yhdistyksen purkamisesitys on mainittava kokouskutsussa. Esitykseen tulee sisältyä selvitys yhdistyksen varoista. Yhdistyksen purkautuessa, tai jos se lakkautetaan, käytetään yhdistyksen varat sääntöjen 2 §:ssä sanotun tarkoituksen toteuttamiseksi purkamisesta päättävän kokouksen päättämällä tavalla.
Purkamispäätöstä tulee kannattaa vähintään kolme neljäsosaa (3/4) kokouksessa annetuista äänistä.
Palaa sivulle “LUE MINUT ENSIN”
↳ LUE MINUT ENSIN
Suomen postcrossingyhdistys ry	Foorumin etusivu

References: § 1

§ 3

§ 4

§ 5

§ 7

§ 8

§ 9

§ 10

§ 11

§ 12

§ 13